Ettepanek: EUROOPA PARLAMENDI JA NÕUKOGU MÄÄRUS millega muudetakse nõukogu 18. septembri 2007. aasta määrust (EÜ) nr 1098/2007, millega kehtestatakse Läänemere tursavarude ja nende varude püügi pikaajaline kava /* COM/2012/0155 final - 2012/0077 (COD) */





SELETUSKIRI 1. ETTEPANEKU TAUST ETTEPANEKU TAUST Käesoleva ettepaneku eesmärk on muuta nõukogu 18. septembri 2007. aasta määrust (EÜ) nr 1098/2007, millega kehtestatakse Läänemere tursavarude ja nende varude püügi mitmeaastane kava (edaspidi „kava”). Kõnealune õigusakt võeti vastu enne Euroopa Liidu toimimise lepingu jõustumist. Kava põhieesmärk on tagada Läänemere tursavarude kasutamine säästvates majandus-, keskkonna- ja sotsiaalsetes tingimustes. Eesmärgi saavutamiseks on selles kavas sätestatud eeskirjad, millega kehtestatakse kõnealuse kalavaru aastased püügivõimalused lubatud kogupüügi ja püügikoormuse kaudu. Selliste eeskirjade puhul kasutatakse teatavaid tehnilisi parameetreid, mille alusel võib kalavarusid pidada paremas või halvemas kaitsestaatuses olevaks ning seega kava eesmärgile vastavaks või mitte. Kõnealused parameetrid on teaduspõhised, nende puhul ei ole tegemist poliitilise valikuga. Teadus võib areneda ja täiustuda ning seepärast peab kava sisaldama sätteid, mis on vajalikud kava ajakohastamiseks uute teadussaavutuste alusel. Lisaks on määruse artiklis 27 sätestatud, et kui teaduslikest nõuannetest nähtub, et kalastussuremuse miinimumtasemed ei vasta kava eesmärkidele, peab nõukogu kalastussuremuse tasemed kvalifitseeritud häälteenamust kasutades läbi vaatama, et tagada kavaga ettenähtud majandamiseesmärkide saavutamine. Seepärast on nõukogul õigusakti praeguse teksti kohaselt õigus muuta selliseid kava mitteolemuslikke osi. Selline otsustamismenetlus ei ole aga Euroopa Liidu toimimise lepingu kohaselt enam võimalik. Samamoodi on artiklis 26 sätestatud, et nõukogul on õigus muuta teatavaid kava mitteolemuslikke osi, et tagada kava eesmärkide täimine. Euroopa Liidu toimimise lepingu artiklis 290 on sätestatud, et seadusandliku aktiga võidakse komisjonile delegeerida õigus võtta vastu muid kui seadusandlikke akte, mis on üldkohaldatavad ning täiendavad või muudavad seadusandliku akti teatavaid mitteolemuslikke osi. Sellest tulenevalt tuleks artiklitega 26 ja 27 ettenähtud otsustamismenetlus muuta komisjonile delegeeritud volituste süsteemiks, mida järgitakse kavas sätestatud tingimuste kohaselt. Kava tuleks seetõttu vastavalt muuta. Kavas nõutakse, et tuleb hinnata majandamismeetmete mõju asjaomastele kalavarudele ja püügipiirkondadele. Määruses sätestatud ajakava ei ole aga ei teostatav ega tõhus. Selline nõue tekitab märkimisväärseid raskusi, kuna nõuetekohase hinnangu andmiseks vajalike andmete kättesaadavus on piiratud. Teadusliku nõuande kohaselt ei ole võimalik kava kolme aasta tulemuslikkust täielikult hinnata enne, kui kava käivitamisest on möödunud viis aastat. Järelikult tuleb kava hindamise ajakava muuta. Komisjonile tuleks anda rakendusvolitused, et ta kinnitaks, kas kõnealuse määruse artikli 29 tingimusi täidetakse ning sellest tulenevalt, kas asjaomastes alarajoonides kohaldatakse vastavaid sätteid. Lisaks tuleb märkida, et komisjon ja liikmesriigid on võtnud kohustuseks saavutada kriitiliselt kahanenud kalavarude maksimaalne jätkusuutlik saagikus hiljemalt 2015. aastaks, kuid sellele ei ole viidatud kui kava eesmärgile. Kava mitmetimõistetavuse vältimiseks tuleks sellesse lisada viide maksimaalsele jätkusuutlikule saagikusele. Artikleid 5 ja 8 tuleks vastavalt muuta, et selgitada, et nendes käsitletud menetlused on ette nähtud asutamislepinguga. Praeguste muudatuste peaeesmärk on muudatused, mis võimaldavad kava tõhusat rakendamist Lissaboni lepinguga kehtestatud uues otsustamisraamistikus. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED Ei kohaldata. 3. ETTEPANEKU ÕIGUSLIK KÜLG • Kavandatud meetmete kokkuvõte Peamine õiguslik meede on kindlaks määrata nõukogu määrusega (EÜ) nr 1098/2007 komisjonile delegeeritud õigused ja liigitada need delegeeritud või rakendusvolitusteks. • Õiguslik alus Euroopa Liidu toimimise lepingu artikli 43 lõige 2. • Subsidiaarsuse põhimõte Ettepanek tehakse Euroopa Liidu ainupädevusse kuuluvas valdkonnas. • Proportsionaalsuse põhimõte Ettepanekuga muudetakse meetmeid, mis on juba olemas nõukogu määruses (EÜ) nr 1098/2007; seega ei seata proportsionaalsuse põhimõtet kahtluse alla. • Õigusakti valik Kavandatav vahend: Euroopa Parlamendi ja nõukogu määrus. Muud meetmed ei oleks asjakohased järgmis(t)el põhjus(t)el: määrust peab muutma määrusega. 4. MÕJU EELARVELE Käesoleva meetmega ei kaasne täiendavaid liidu kulusid. 2012/0077 (COD) Ettepanek: EUROOPA PARLAMENDI JA NÕUKOGU MÄÄRUS millega muudetakse nõukogu 18. septembri 2007. aasta määrust (EÜ) nr 1098/2007, millega kehtestatakse Läänemere tursavarude ja nende varude püügi pikaajaline kava EUROOPA PARLAMENT JA EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 43 lõiget 2, võttes arvesse Euroopa Komisjoni ettepanekut, pärast õigusakti eelnõu esitamist riikide parlamentidele, võttes arvesse Euroopa Majandus- ja Sotsiaalkomitee arvamust[1], järgides seadusandlikku tavamenetlust ning arvestades järgmist: (1) Selleks et vältida mitmetimõistetavust ja tagada järjepidevus liidu rahvusvahelise kohustusega saavutada kriitiliselt kahanenud kalavarude maksimaalne jätkusuutlik saagikus, tuleks vastavalt selgitada nõukogu määrusega (EÜ) nr 1098/2007[2] kehtestatud Läänemere tursavarude majandamise ja püügi mitmeaastase kava eesmärke. (2) Määruses (EÜ) nr 1098/2007 on sätestatud, et kui selles kindlaks määratud kalastussuremuse miinimumtasemed ei ole kava eesmärkide saavutamiseks piisavad, tuleb need tasemed läbi vaadata ja võtta järelmeetmed. (3) Komisjonile võib asutamislepingu artikli 290 kohaselt anda õiguse täiendada või muuta seadusandliku akti mitteolemuslikke osi delegeeritud aktidega. (4) Määruses (EÜ) nr 1098/2007 sätestatud eesmärkide tulemuslikuks saavutamiseks ning selleks, et kiiresti reageerida varude või püügipiirkonna tingimuste muutumisele, tuleks kooskõlas asutamislepingu artikliga 290 delegeerida komisjonile õigusaktide vastuvõtmise õigus seoses kalastussuremuse miinimumtasemete läbivaatamisega, kui teaduslikest andmetest nähtub, et need tasemed ei ole enam asjakohased ja meetmed ei ole kava eesmärkide saavutamiseks piisavad. Eriti oluline on, et komisjon korraldaks ettevalmistustöö käigus asjakohaseid konsultatsioone, kaasa arvatud ekspertide tasandil. (5) Komisjon peaks delegeeritud õigusaktide ettevalmistamise ja koostamise ajal tagama asjaomaste dokumentide sama- ja õigeaegse ning nõuetekohase edastamise Euroopa Parlamendile ja nõukogule. (6) Selleks et tagada ühetaolised tingimused määruse (EÜ) nr 1098/2007 artikli 29 rakendamiseks, tuleks komisjonile anda rakendusvolitused. Neid volitusi tuleks kasutada kooskõlas Euroopa Parlamendi ja nõukogu 16. veebruari 2011. aasta määrusega (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes[3]. (7) Kava tulemuslikkuse tõhusaks hindamiseks tuleks muuta määrusega (EÜ) nr 1098/2007 kehtestatud hindamise ajakava. (8) Lisaks tuleks selgitada määruses (EÜ) nr 1098/2007 osutatud kalapüügivõimaluste kindlaksmääramise menetlust pärast Euroopa Liidu toimimise lepingu jõustumist. (9) Kavandatavad muudatused on seega eelkõige sellised, mis võimaldavad kava tõhusat rakendamist uues otsustamisraamistikus, mis on kehtestatud Lissaboni lepinguga. (10) Seepärast tuleks määrust (EÜ) nr 1098/2007 vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1098/2007 muudetakse järgmiselt. (1) Artikli 4 sissejuhatav lause asendatakse järgmisega: „Kavaga tagatakse asjaomaste tursavarude säästev kasutamine maksimaalse jätkusuutliku saagikuse alusel, vähendades järk-järgult kalastussuremust vähemalt allpool nimetatud tasemeteni ning hoides seda nimetatud tasemetel:”. (2) Artikli 5 lõige 1 asendatakse järgmisega: „1. Igal aastal võtab nõukogu kooskõlas asutamislepinguga vastu otsuse asjaomaste tursavarude järgmise aasta lubatud kogupüügi kohta.” (3) Artikli 8 lõige 3 asendatakse järgmisega: „3. Nõukogu otsustab kooskõlas asutamislepinguga igal aastal vastavalt lõigetes 4 ja 5 sätestatud eeskirjadele, milline on järgmisel aastal sadamast äraoleku päevade maksimaalne arv väljaspool lõikes 1 osutatud ajavahemikke, kui on lubatud kalapüük lõikes 1 nimetatud püügivahenditega.” (4) Artikkel 26 asendatakse järgmisega: „Artikkel 26 Kava hindamine Alates 18. septembrist 2007 hindab komisjon mitmeaastase kava toimimist ja tulemuslikkust iga viie aasta järel. Vajaduse korral võib komisjon teha ettepanekuid mitmeaastase kava kohandamiseks või võtta vastu delegeeritud õigusakte kooskõlas artikliga 27.” (5) Artikkel 27 asendatakse järgmisega: „Artikkel 27 Kalastussuremuse miinimumtasemete läbivaatamine Komisjonile antakse volitused võtta vastu delegeeritud õigusakte kooskõlas artikliga 29a, et vaadata läbi artiklis 4 sätestatud kalastussuremuse miinimumtasemed, kui teaduslikest andmetest nähtub, et kalastussuremuse tasemete miinimumväärtused ei vasta majandamiskava eesmärkidele.” (6) Artikli 29 lõiked 2, 3 ja 4 asendatakse järgmisega: „2. Artikli 8 lõike 1 punkti b, lõikeid 3, 4 ja 5 ei kohaldata ICES alarajoonide 27 ja/või 28.2 suhtes, kui on tõendeid selle kohta, et tursasaak neis ICES alarajoonides moodustab vähem kui 3 % tursa kogusaagist piirkonnas B. Igal aastal kinnitab komisjon rakendusaktidega ja lõikes 1 osutatud liikmesriikide aruannete ning teaduslike andmete põhjal, kas selliseid tõendeid on, ning sellest tulenevalt, kas asjaomastes alarajoonides kohaldatakse artikli 8 lõike 1 punktis b, lõigetes 3, 4 ja 5 sätestatud piiranguid. Sellised rakendusaktid võetakse vastu artikli 29b lõikes 2 sätestatud kontrollimenetluse kohaselt. 3. Artikli 8 lõike 1 punkti b, lõikeid 3, 4 ja 5 kohaldatakse ainult ICES alarajooni 28.1 suhtes, kui on tõendeid selle kohta, et tursasaak seal moodustab üle 1,5 % tursa kogusaagist piirkonnas B. Igal aastal kinnitab komisjon rakendusaktidega ja lõikes 1 osutatud liikmesriikide aruannete ning teaduslike andmete põhjal, kas selliseid tõendeid on, ning sellest tulenevalt, kas asjaomases alarajoonis kohaldatakse artikli 8 lõike 1 punktis b, lõigetes 3, 4 ja 5 sätestatud piiranguid. Kõnealused rakendusaktid võetakse vastu artikli 29b lõikes 2 sätestatud kontrollimenetluse kohaselt. 4. Lõigetes 2 ja 3 osutatud rakendusakte kohaldatakse alates järgmise aasta 1. jaanuarist kuni 31. detsembrini.” (7) Lisatakse VIa peatükk: „VIa peatükk Artikkel 29a Delegeerimine 1. Komisjonile antakse volitused võtta vastu delegeeritud õigusakte käesolevas artiklis sätestatud tingimustel. 2. Komisjonile antakse määramata ajaks volitused võtta vastu artiklites 26 ja 27 osutatud delegeeritud õigusakte. 3. Euroopa Parlament ja nõukogu võivad artiklites 26 ja 27 osutatud volituste delegeerimise igal ajal tagasi võtta. Tühistamisotsusega lõpetatakse selles otsuses nimetatud volituste delegeerimine. Otsus jõustub järgmisel päeval pärast selle avaldamist Euroopa Liidu Teatajas või otsuses nimetatud hilisemal kuupäeval. See ei mõjuta juba jõustunud delegeeritud õigusaktide kehtivust. 4. Niipea kui komisjon on delegeeritud õigusakti vastu võtnud, teeb ta selle üheaegselt teatavaks Euroopa Parlamendile ja nõukogule. 5. Delegeeritud õigusakt, mis on vastu võetud kooskõlas artiklitega 26 ja 27, jõustub ainult juhul, kui Euroopa Parlament ega nõukogu ei ole esitanud vastuväiteid kahe kuu jooksul pärast kõnealusest õigusaktist teatamist Euroopa Parlamendile ja nõukogule või kui Euroopa Parlament ja nõukogu on mõlemad enne nimetatud ajavahemiku lõppemist komisjonile teatanud, et nad ei kavatse vastuväiteid esitada. Kõnealust ajavahemikku võib Euroopa Parlamendi või nõukogu taotlusel kahe kuu võrra pikendada. Artikkel 29b Komiteemenetlus 1. Komisjoni abistab määruse (EÜ) nr 2371/2002 artikli 30 alusel loodud kalanduse ja vesiviljeluse nõuandekomitee. Kõnealune komitee on komitee määruse (EL) 182/2011 tähenduses. 2. Käesolevale lõikele viitamisel kohaldatakse määruse (EL) nr 182/2011 artiklit 5. Artikkel 29c Nõukogu otsused Kui käesoleva määrusega on ette nähtud, et otsuse teeb nõukogu, teeb nõukogu otsuse vastavalt asutamislepingule.” Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Euroopa Parlamendi nimel Nõukogu nimel president eesistuja [1] ELT C, , lk . [2] ELT L 248, 22.9.2007. [3] ELT L 55, 28.2.2011, lk 13.